Ehdotus neuvoston asetus luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta /* KOM/2001/0570 lopull. - CNS 2001/0231 */



Virallinen lehti nro 025 E , 29/01/2002 s. 0495 - 0495



Ehdotus NEUVOSTON ASETUS luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta (komission esittämä) PERUSTELUT Neuvosto antoi 15 päivänä maaliskuuta 2001 asetuksen (EY) N:o 539/2001 [1] luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske. [1] EYVL L 81, 21.3.2001, s. 1. Asetuksen liitteessä II (kolmannet maat, joiden kansalaisilta ei vaadita viisumia) on merkitty Romanian kohdalle asteriski, joka viittaa 8 artiklan 2 kohtaan. Kyseisen säännöksen mukaisesti viisumivapauden soveltamisesta Romanian kansalaisiin päättää neuvosto perustamissopimuksen 67 artiklan 3 kohdan mukaisesti. Tätä varten komissio toimittaa neuvostolle 30 päivään kesäkuuta 2001 mennessä kertomuksen, jossa se esittää asianmukaiset suositukset. Kertomuksessa on tehtävä selkoa sitoumuksista, jotka Romania on valmis antamaan laittoman maahantulon ja laittoman oleskelun torjumiseksi ja laittomasti jäsenvaltioiden alueella oleskelevien Romaniasta tulleiden henkilöiden palauttamiseksi kotimaahansa. Komissio on toimittanut neuvostolle pyydetyn kertomuksen [2]. [2] KOM(2001) 361 lopullinen, 29.6.2001. Kertomuksessa todetaan, että Romania on kiistattomasti pystynyt kehittämään lainsäädäntöään ja organisaatiotaan viisumipolitiikan ja rajatarkastusten aloilla sekä laittoman maahanmuuton torjumiseksi ja Romaniasta tulleiden jäsenvaltioiden alueella laittomasti oleskelevien henkilöiden palauttamiseksi kotimaahansa. Lisäksi kertomuksessa käydään läpi Romanian näillä aloilla antamat sitoumukset. Kertomuksen päätelmissä komissio suosittelee, että neuvosto päättäisi viisumivapauden soveltamisesta Romanian kansalaisiin 1. tammikuuta 2002 lähtien. Komissio esittää tätä varten jäljempänä olevan ehdotuksen asetuksen N:o 539/2001 muuttamisesta. Muutosehdotuksen tarkoituksena on poistaa asetuksesta säännökset, joiden mukaan viisumivapaus tulee voimaan Romanian kansalaisten osalta vasta neuvoston tehtyä asiasta erillisen päätöksen. Ehdotus asetuksessa N:o 539/2001 säädetyn Romaniaa koskevan väliaikaisjärjestelyn purkamisesta noudattaa linjaa, jonka komissio omaksui jo 26. tammikuuta 2000 annetussa ensimmäisessä asetusehdotuksessa [3] ja 21. syyskuuta 2001 annetussa muutetussa ehdotuksessa [4]. Romanian kansalaisten vapauttaminen viisumipakosta vastaa myös toivomusta, jonka Euroopan parlamentti on viimeksi esittänyt 5. heinäkuuta 2000 hyväksymässään mietinnössä [5] 26. tammikuuta 2000 annetusta komission ehdotuksesta. [3] EYVL C 177 E, 27.6.2000, E/66. [4] EYVL C 376 E, 29.12.2000, E/1. [5] EYVL C . ARTIKLAKOHTAISET PERUSTELUT 1 artikla Tällä artiklalla poistetaan asetuksen 8 artiklasta säännökset, joilla Romanian kansalaisia koskeva viisumipakko pysytetään toistaiseksi voimassa, ja joissa säädetään tämän tilapäisjärjestelyn purkamisen edellyttämistä menettelyistä ja edellytyksistä. Kyseisestä artiklasta jää jäljelle ainoastaan voimaantulosäännös. 2 artikla Asetuksen johdonmukaisuuden säilyttämiseksi tällä artiklalla poistetaan liitteestä II (luettelo kolmansista maista, joiden kansalaisilta ei vaadita viisumia) säännökset, joissa viitataan 8 artiklassa säädettyyn tilapäisjärjestelyyn. 3 artikla Tämä artikla ei muuta asetusta, vaan siinä säädetään muutosasetuksen voimaantulosta. 2001/0231 (CNS) Ehdotus NEUVOSTON ASETUS luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i alakohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Asetuksen N:o 539/2001 mukaan Romania kuuluu niiden maiden joukkoon, joiden kansalaisilta ei vaadita viisumia, mutta viisumivapautta aletaan soveltaa Romanian kansalaisiin vasta neuvoston tehtyä asiasta erillisen päätöksen. Päätös tehdään komission viimeistään 30 päivänä kesäkuuta 2001 neuvostolle antaman kertomuksen ja siihen sisältyvien suositusten pohjalta. (2) Komissio toteaa 29 päivänä kesäkuuta 2001 antamassaan raportissa, että Romania on kiistattomasti pystynyt kehittämään alueeltaan tulleiden henkilöiden laittoman maahanmuuton torjumista, viisumipolitiikkaansa ja rajatarkastuksiaan. Lisäksi komission kertomuksessa esitetään Romanian tällä alalla antamat sitoumukset. Kertomuksen päätelmissä komissio suosittelee, että neuvosto alkaisi soveltaa viisumivapautta Romanian kansalaisiin 1 päivästä tammikuuta 2002 lähtien. (3) Viisumivapauden soveltamiseksi Romanian kansalaisiin asetuksesta N:o 539/2001 on poistettava säännökset, joiden tarkoituksena on viisumipakon tilapäinen jatkaminen, ON ANTANUT TÄMÄN ASETUKSEN: 1 artikla Korvataan asetuksen N:o 539/2001 8 artikla seuraavasti: "Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä." 2 artikla Poistetaan asetuksen N:o 539/2001 liitteestä II seuraavat kohdat: - Romanian kohdalle merkitty asteriski, - alaviite, jossa viitataan 8 artiklan 2 kohtaan. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osin velvoittava, ja sitä sovelletaan sellaisenaan jäsenvaltioissa Euroopan yhteisön perustamissopimuksen mukaisesti. Tehty Brysselissä [...] päivänä [...]kuuta [...]. Neuvoston puolesta Puheenjohtaja